ডুম্বুর বাঁধ অভিমুখে ছাত্র-জনতার লং মার্চ

সিবিএন অনলাইন ডেস্ক:

বৈষম্যবিরোধী ছাত্র আন্দোলনের একাংশ ও ইনকিলাব মঞ্চ ভারতের ত্রিপুরার ডুম্বুর বাঁধ অভিমুখে লং মার্চ করছে

শুক্রবার (৬ সেপ্টেম্বর) সকালে অন্তত ১০ ট্রাক ছাত্র-জনতা নিয়ে শুরু হয় এ লং মার্চ।

জানা গেছে, বাংলাদেশ-ভারত আন্তঃসীমান্ত নদীতে ‘আন্তর্জাতিক আইন লঙ্ঘন করে’ ভারতের বাঁধ নির্মাণ এবং নদীর পানিপ্রবাহ ইচ্ছামতো নিয়ন্ত্রণের প্রতিবাদে এই কর্মসূচি পালন করবে তারা।

এদিন সকাল থেকে লং মার্চে যোগ দিতে শাহবাগে জড়ো হন অসংখ্য শিক্ষার্থী ছাড়াও বিভিন্ন শ্রেণি-পেশার মানুষ। পরে সংক্ষিপ্ত সমাবেশ করে ট্রাকযোগে লং মার্চ শুরু করে ইনকিলাব মঞ্চ।

এ লং মার্চ প্রথমে যাত্রাবাড়ীর চৌরাস্তায় পথসভা করবে। পরে দুপুর ২টায় কুমিল্লার চান্দিনায় একটি পথসভা করবে। আর বিকাল ৪টায় কুমিল্লার টাউন হলে বিশাল জনসমাবেশ অনুষ্ঠিত হবে। সেখান থেকে পদযাত্রা নিয়ে বিবির বাজার পৌঁছাবে মার্চটি।

সূত্র: Jamuna.tv